
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρόγραμμα της Ελληνικής διμερούς και πολυ¬ 
μερούς αναπτυξιακής συνεργασίας που παρέ¬ 
χεται στο πλαίσιο της ϋΑΟ του ΟΟΣΑ. Τομέας 
Εκπαίδευσης-Κατάρτισης. Δημιουργία θε¬ 
σμικού οργάνου αφενός για τη χάραξη, σχεδία¬ 
ση και προγραμματισμό των έργων του τομέα 
Εκπαίδευσης - Κατάρτισης του Εθνικού Σχεδίου 
Οικονομικής Ανασυγκρότησης Βαλκανίων (και 
του λοιπού ΕΣΟΑΒ) αφενός και αφετέρου των 
βασικών γραμμών δημιουργίας του Ελληνικού 
Ταμείου Τεχνογνωσίας (με διακριτικό τίτλο στην 
Αγγλική, «ΗθΙΙθπιο Κπονν-Ηονν Ευπά»). Καθορι¬ 
σμός ορίου πληρωμών του Κωδικού Αριθμού 
5194 του τακτικού προϋπολογισμού για το έτος 


2001 . 1 

Οργάνωση και λειτουργία Κέντρων Υποβοήθησης 
Μελέτης για τους μαθητές της Πρωτοβάθμιας και 
Δευτεροβάθμιας Εκπαίδευσης των σεισμόπλη¬ 
κτων περιοχών του Λεκανοπεδίου Αττικής. 2 

Ομόλογα συνταξιούχων Βουλευτών-Δικαστικών. 3 


Τροποποίηση της 2/33711/0004/6.6.2001 απόφασης 
του Υπουργού Οικονομικών, περί σύστασης-συ- 
γκρότησης και ορισμού μελών Επιτροπής για την 
επεξεργασία και έκδοση αποφάσεων του Υπουρ¬ 
γού των Οικονομικών για την εμφάνιση των επι¬ 
στροφών φόρων ως στοιχείων αφαιρετικών των 
εσόδων. 4 


ΑΠΟΦΑΣΕΙ Σ 

Αριθ. 2/49881/0022 

( 1 ) 

Πρόγραμμα της Ελληνικής διμερούς και πολυμερούς 
αναπτυξιακής συνεργασίας που παρέχεται στο πλαί¬ 
σιο της ϋΑΟ του ΟΟΣΑ. Τομέας Εκπαίδευσης-Κατάρ- 
τισης. Δημιουργία θεσμικού οργάνου αφενός για τη 
χάραξη, σχεδίαση καιπρογραμματισμότωνέργωντου 
τομέα Εκπαίδευσης - Κατάρτισηςτου Εθνικού Σχεδίου 
Οικονομικής Ανασυγκρότησης Βαλκανίων (και του 
λοιπού ΕΣΟΑΒ) αφενός και αφετέρου των βασικών 
γραμμών δημιουργίας του Ελληνικού Ταμείου 
Τεχνογνωσίας (με διακριτικό τίτλο στην Αγγλική, «ΗθΙ- 
Ιθπιο Κπονν-Ηονν Ευπά»). Καθορισμός ορίου πληρωμών 
του Κωδικού Αριθμού 5194 του τακτικού προϋπολογι¬ 
σμού για το έτος 2001. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντες υπόψη: 

1. Τις διατάξεις του Νόμου 2362/1995, ΦΕΚ247, τ.Α' 
27.11.1995 «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

2. Τις διατάξεις του Ν. 1266/1982 «Όργανα ασκήσεως 
της νομισματικής, πιστωτικής και συναλλαγματικής πολι¬ 
τικής και άλλες διατάξεις». 

3. Τις διατάξεις του Νόμου 1558/1985 «Κυβέρνηση και 
Κυβερνητικά Οργανα». 

4. Τις διατάξεις του Νόμου 1673/1986 «Περί Κυρώσεως 
της Συμφωνίας της Κυβερνήσεως της Ελληνικής 
Δημοκρατίας και του Προγράμματος Αναπτύξεως των 

Ηνωμένων Εθνών και ρύθμιση συναφών θεμάτων τεχνι¬ 
κής και επιστημονικής συνεργασίας», όπως τροποποιή¬ 
θηκε με τον Νόμο 2020/1992, άρθρο 19, περί «Επεκτάσε- 
ως εφαρμογής διατάξεωντου Ν. 1673/1986» καιτο άρθρο 
73 του Ν. 2127/93 (ΦΕΚ48/Α/6.4.1993). 

5. Τις διατάξεις του Νόμου 2297/1995 (ΦΕΚ 50/τ.Α'/ 
8.3.1995), άρθρο 7 «Οργάνωση & Λειτουργία των Γ ραφεί¬ 
ων Ο.Ε.Υ.» 

6. Το Ν. 2515/1997 (ΦΕΚ 154/τ.Α'/25.7.1997), «Περί 
άσκησης επαγγέλματος λογιστή φοροτεχνικού, λειτουρ¬ 
γία σώματος ορκωτών εκτιμητών (Σ.Ο.Ε.) και άλλες δια¬ 
τάξεις», άρθρο 4, παράγραφος 2. 

7. Το Ν. 2731/1999 (ΦΕΚ 138/τ.Α'/5.7.1999) «Ρύθμιση 
θεμάτων διμερούς κρατικής αναπτυξιακής συνεργασίας 
και βοήθειας, ρύθμιση θεμάτων Μη Κυβερνητικών Ορ¬ 
γανώσεων και άλλες διατάξεις». 

8. Τους Νόμους, Π.Δ. και λοιπές διατάξεις με τις οποίες 
η Ελλάδα έγινε μέλος των Διεθνών Χρηματοδοτικών Ορ¬ 
γανισμών και Αναπτυξιακών Τραπεζών όπως η Ομάδα 
Οργανισμών της Παγκόσμιας Τράπεζας (\Λ/οι·Ιά ΒαηΚ 
ΟΓουρ), η Ευρωπαϊκή Τράπεζα Ανασυγκρότησης και Ανά¬ 
πτυξης (ΕΒΒΩ), η Τράπεζα Εμπορίου και Ανάπτυξης Ευ- 
ξείνου Πόντου (ΤΕΑΕΠ - ΒΒΤϋΒ). 

9. Το Π.Δ. 178/2000 «Οργανισμόςτου Υπουργείου Εθνι¬ 
κής Οικονομίας» (ΦΕΚ 165/τ.Α'/14.7.2000). 

10. Την κοινή απόφαση Πρωθυπουργού και Υπουργού 
Εθνικής Οικονομίας με αριθμό πρωτ. 27081/ΔΙΟΕ 540 
από 27.7.2000, (ΦΕΚ 970/τ. Β73.8.2000), «Περί καθορι¬ 
σμού αρμοδιοτήτων των Υφυπουργών Εθνικής 
Οικονομίας». 

11. Της κοινής απόφασης Πρωθυπουργού και Υπουρ¬ 
γού Οικονομικών με αριθμό πρωτ. 1039386/441/Α0006/ 
21.4.2000 (ΦΕΚ 541) «Περί καθορισμού αρμοδιοτήτων 
των Υφυπουργών Οικονομικών». 

12. ΤονΤακτικό Προϋπολογιςμό έτους 2001, ΚΑΕ 5194 
«Παροχή Διμερούς Αναπτυξιακής Βοήθειας σύμφωνα με 
τις προβλεπόμενες δραστηριότητες της Επιτροπής Ανα¬ 
πτυξιακής Βοήθειας (ϋθνθίορπίθηΐ ΑεείεΙαηοθ Οοπι- 
πιίΙΙθθ» ΩΑΟ) του ΟΟΣΑ», φορέας 13.110 του Υπουργείου 
Εθνικής Οικονομίας, Κεντρική Υπηρεσία. 

13. Το γεγονός ότι από 8 Δεκεμβρίου 1999 η Ελλάδα 
έχει καταστεί μέλος της ϋΑΟ του ΟΟΣΑ, αποφασίζουμε: 

Σε συνέχεια των ανωτέρω σχετικών ορίζουμε και 
εγκρίνουμε μετηνπαρούσα απόφασή μαςτην υλοποίηση 
του κατωτέρω προγράμματος της Ελληνικής αναπτυξια¬ 
κής συνεργασίας με τρίτες χώρες όπως περιγράφεται 
στη συνέχεια. Λόγω της φύσεως του προγράμματος αυ¬ 
τό εμπίπτει και στις τρεις κατηγορίες αναπτυξιακής 
συνεργασίας ήτοι στη διμερή, τηνπολυμερή καιτηνπολυ- 
διμερή όπως αναλύεται στη συνέχεια. 

Η χρηματοδότηση και οι πληρωμές του προγράμματος 
θα γίνουν από τον κρατικό τακτικό προϋπολογισμό και συ¬ 
γκεκριμένα από τον τακτικό προϋπολογισμό, ΚΑΕ 5194, 
του φορέα 13-110 του ΥΠΕΘΟ, Κεντρική Υπηρεσία, έτους 
2001, με περιγραφή «Παροχή διμερούς αναπτυξιακής 
βοήθειας, σύμφωνα με τις προβλεπόμενες δραστηριότη¬ 
τες της Επιτροπής Αναπτυξιακής Βοήθειας (ΟΕνΕΕΟΡ- 
ΜΕΝΤ Α35Ι5ΤΑΝ0Ε ΟΟΜΜΙΤΤΕΕ - ϋ.Α.Ο.) του Ο.Ο.Σ.Α.». 

Από την παρούσα απόφασή μας δημιουργείται υποχρέ¬ 
ωση ανάληψης δαπάνης από τον κρατικό τακτικό 
προϋπολογισμό για ποσόν ύψους κατά μέγιστο οκτώ 
εκατομμυρίων, σαράντα χιλιάδων (8.040.000) δραχμών, 
το οποίο υπάρχει στο ως άνω κωδικό και είναι άμεσα δια¬ 
θέσιμο. 


ΠΙΝΑΚΙΟ ΑΝΑΓΝΩΡΙΣΗΣ ΠΡΟΓΡΑΜΜΑΤΟΣ 

#.ΠΕΡΙΓΡΑΦΗ ΠΡΟΓΡΑΜΜΑΤΟΣ ΦΟΡΕΑΣ 

ΥΛΟΠΟΙΗΣΗΣ 

- Πρόγραμμα της Ελληνικής διμερούς και πολυμερούς ΥΠΕΘΟ/Γενική 

αναπτυξιακής συνεργασίας που παρέχεται στο πλαίσιο Γραμματεία 

της ϋΑΟ του ΟΟΣΑ, στον Τομέα της Εκπαίδευσης- Διεθνών Σχέσεων 

Κατάρτισης. 

Δημιουργία θεσμικού οργάνου αφενός για τη χάραξη, 
σχεδίαση και προγραμματισμό των έργων του τομέα 
Εκπαίδευσης - Κατάρτισης του Εθνικού Σχεδίου Οικονομικής 
Ανασυγκρότησης Βαλκανίων (και του λοιπού ΕΣΟΑΒ) 
αφενός και αφετέρου των βασικών γραμμών δημιουργίας 
του Ελληνικού Ταμείου Τεχνογνωσίας (με διακριτικό τίτλο 
στην Αγγλική, «ΗβΙΙβηίο Κπονν-Ηονν Ρυπά»), 

-Πρόγραμμα της Ελληνικής διμερούς και πολυμερούς 
αναπτυξιακής συνεργασίας που παρέχεται στο πλαίσιο 
της ϋΑΟ του ΟΟΣΑ, στον Τομέα της Εκπαίδευσης-Κα- 
τάρτισης. 

Δημιουργία θεσμικού οργάνου αφενός για τη χάραξη, 
σχεδίαση και προγραμματισμό των έργων του τομέα 
Εκπαίδευσης - Κατάρτισης του Εθνικού Σχεδίου 
Οικονομικής Ανασυγκρότησης Βαλκανίων (και του 
λοιπού ΕΣΟΑΒ) αφενός και αφετέρου των βασικών 
γραμμών δημιουργίας του Ελληνικού Ταμείου 
Τεχνογνωσίας (με διακριτικό τίτλο στην Αγγλική, «ΗθΙ- 
Ιθπιο Κπονν-Ηονν Ρυηά»). 

Εναρξη προγράμματος από της υπογραφής της παρού¬ 
σας κοινής υπουργικής απόφασης και πάντως όχι αρ¬ 
γότερα από τις 27 Αυγούστου 2001. 

1. Εισαγωγή. 

1.1. Γενικά. 

Ενόψει της επικείμενης άμεσης έναρξης υλοποίησης 
του ΕΣΟΑΒ στο οποίο ένας σημαντικός τομέας αφορά 
στην παροχή εκπαίδευσης - κατάρτισης προς στελέχη 
του δημοσίου, ευρύτερου δημοσίου και ιδιωτικού τομέα 
της οικονομίας από τις έξι επιλέξιμες χώρες και περιφέ¬ 
ρειες - αποδέκτριες της βοήθειας του ΕΣΟΑΒ (ήτοι Αλ¬ 
βανία, Βουλγαρία, Ομοσπονδιακή Δημοκρατία της Γιου- 
γκοσλαβίας - και του λοιπού Ο.Δ.Γ. πλην περιοχής 
Κοσσυφοπεδίου, Περιοχή Κοσσυφοπεδίου, Πρώην Γιου¬ 
γκοσλαβική Δημοκρατία της Μακεδονίας - και του λοιπού 
Π.Γ.Δ.Μ. και Ρουμανία) αποτελεί άμεσο και υψίστης 
προτεραιότητας στόχο ο καθορισμός του θεσμικού πλαι¬ 
σίου του τομέα αυτού. Παράλληλα, ενόψει των απαιτήσε¬ 
ων των καιρών κρίνεται αναγκαίο να υπάρξει μια εκλογί¬ 
κευση της συνολικής παροχής τεχνογνωσίας μέσω των 
Ελληνικών φορέων του τομέα εκπαίδευσης-επαγγελματι- 
κής κατάρτισης καθώς καιτωνπαρεχομένων υποτροφιών 
προς τρίτες χώρες χρήζουσες παροχής αναπτυξιακής 
συνεργασίας. Η εκλογίκευση αυτή θα γίνει μέσω της δη¬ 
μιουργίας ενός μείζονος φορέα, είτε ανεξάρτητου και αυ¬ 
τόνομου, είτε εντεταγμένου σε Υπουργείο ή άλλο φορέα 
του ευρύτερου δημοσίου τομέα, ο οποίος θα έχει την ευ¬ 
θύνη υλοποίησης συνολικά των προγραμμάτων αυτών, 
διαχείρισης των κονδυλίων που αποβλέπουν στην 
παροχή τεχνογνωσίας, εκπαίδευσης, μετεκπαίδευσης, 
επαγγελματικής κατάρτισης και χορήγησης υποτροφιών 
κάθε μορφής προς τρίτες χώρες επιλέξιμες για την 
παροχή αυτής της μορφής αναπτυξιακής συνεργασίας 
και βοήθειας. Ειδικώς για τις υποτροφίες υποψηφίων από 
τρίτες χώρες θα επανεξεταστεί ο πλήρης κύκλος των 
υποτροφιών (από προκήρυξη μέχριτουλάχιστονδεκαετή 

- μετά την αποφοίτηση παρακολούθηση του υποτρόφου). 
Ο φορέας με βάση την υπάρχουσα και ακολουθούμενη 
πρακτική άλλων ανεπτυγμένων χωρών - κυρίως του Ηνω- 

μενού Βασιλείου, θα ονομασθεί Ελληνικό Ταμείο 
Τεχνογνωσίας (και θα έχει διακριτικό τίτλο στην Αγγλική, 
«ΗθΙΙβπϊο Κπονν-Ηονν Ρυπό»). 

1.2. Ειδικά. 

Αναφορικά με το ΕΣΟΑΒ το οποίο θα αποτελέσει την κύ¬ 
ρια εκδήλωση της Ελληνικής διμερούς αναπτυξιακής 
συνεργασίας της Ελλάδος κατά τον προσεχή πενταετή κύ¬ 
κλο προγραμματισμού (2001 - 2005 ή 2006), η σχεδίαση, ο 
προγραμματισμός και η λειτουργία του Ελληνικού Ταμείου 
Τεχνογνωσίας, θαπροβλέπειτη δημιουργία ενός κεντρικού 
φορέα στην Ελλάδα ο οποίος θα έχει την ευθύνη μέσω της 
δημιουργίας ενός εκτενούς δικτύου εκπαιδευτικών ιδρυμά¬ 
των της τριτοβάθμιας εκπαίδευσης καθώς και Κέντρων 
Επαγγελματικής Κατάρτισης στην Ελλάδα και ομολόγων 
Κέντρων στις πρωτεύουσες των επιλέξιμων χωρών για βοή¬ 
θεια μέσω του ΕΣΟΑΒ, να παρέχει αφενός μετεκπαίδευση 
σε επίπεδο τριτοβάθμιας εκπαίδευσης και αφετέρου επαγ¬ 
γελματική κατάρτιση στο αντίστοιχο επίπεδο στις επιλέξι¬ 
μες χώρες του ΕΣΟΑΒ. Η παροχή της μετεκπαίδευσης και 
επαγγελματικής κατάρτισης στις επιλέξιμες χώρες θα γίνε¬ 
ται μέσω της χρησιμοποίησης εντοπίων καθηγητών της 
τριτοβάθμιας εκπαίδευσης και εκπαιδευτών οι οποίοι θα 
συμμετέχουν στην υλοποίηση των προγραμμάτων αυτών 
μέσω των ιδρυμάτων που θα επιλεγούν και θα συμμετέχουν 
στο υπό δημιουργία εκπαιδευτικό δίκτυο. 

Ο αρχικός σχεδιασμός προβλέπει την κατά μέσο όρο 
χρησιμοποίηση περί τους εκατό καθηγητές/εκπαιδευτές 
από κάθε μία από τις έξι επιλέξιμες χώρες και περιφέρει¬ 
ες, ήτοι συνολικά τετρακόσιοι καθηγητές/εκπαιδευτές. 

Παράλληλα θα επανεξεταστεί το καθεστώς χορήγησης 
υποτροφιών προς τις χώρες αυτές ώστε να υπάρξει 
εκλογίκευση του συστήματος στον πλήρη κύκλο του 
προγράμματος (από την αρχική επιλογή μέχρι την εκ των 
υστέρων μετά την αποφοίτηση παρακολούθηση των 
υποτρόφων στη χώρα τους). 

2. Τρόπος υλοποίησης. 

Για τις ανάγκες σχεδιασμού του προγράμματος αυτού θα 
συσταθεί ένα ανώτερο επιτελικό όργανο το οποίο μέχρι 
τέλους του 2001 θα πρέπει να έχει ολοκληρώσει τη μελέτη 
του προτεινομένου προγράμματος και να υποβάλει σχετικό 
πόρισμα στην Πολιτική Ηγεσία του ΥΠΕΘΟ με βάση τα όσα 
διαλαμβάνονται στη συνέχεια. Στο όργανο αυτό θα λάβουν 
μέρος διακεκριμένοι Ελληνες/ίδες καθηγητές/τριες από 
Ελληνικά και ξένα Πανεπιστήμια οι οποίοι θα πρέπει άμεσα 
να συγκληθούν σε σώμα και να προτείνουν τον τρόπο δη¬ 
μιουργίας και λειτουργίας αφενόςτου Κεντρικού Φορέα και 
αφετέρου των τριτοβαθμίων Ιδρυμάτων και Κέντρων Επαγ¬ 
γελματικής Κατάρτισης στην Ελλάδα και στις έξι επιλέξιμες 
χώρες και περιφέρειες του ΕΣΟΑΒ. 

Με την παρούσα απόφασή μας αποφασίζουμε και 
ορίζουμε τη σύσταση του ανωτέρου επιτελικού οργάνου 
το οποίο θα υποβοηθείται στο έργο του από πενταμελή 
εκτελεστική γραμματεία και υποβοηθείται γραμματειακά 
από δύο ανώτερα στελέχη του ΥΠΕΘΟ με ανεγνωρισμένη 
γνώση και εμπειρία από διεθνή προγράμματα και διεθνείς 
χρηματοδοτικούς αναπτυξιακούς οργανισμούς. Ορίζου¬ 
με και εγκρίνουμε επίσης το χρονοδιάγραμμα, τις διαδι¬ 
κασίες υλοποίησης και τη στελέχωση του συνολικού προ¬ 
γράμματος όπως ακολουθεί στη συνέχεια. 

ΣΤΕΛΕΧΩΣΗ ΑΝΩΤΕΡΟΥ ΕΠΙΤΕΛΙΚΟΥ ΟΡΓΑΝΟΥ 
ΜΕΛΕΤΗΣ ΠΡΟΓΡΑΜΜΑΤΟΣ ΕΚΠΑΙΔΕΥΣΗΣ - 
ΚΑΤΑΡΤΙΣΗΣ ΤΟΥ ΕΣΟΑΒ 

1. Μπαμπινιώτης Γεώργιος, Πρύτανης και Καθηγητής 


του Εθνικού & Καποδιστριακού Πανεπιστημίου Αθηνών, 
Πρόεδρος του ανωτέρου επιτελικού οργάνου. 

2. Κιντής Ανδρέας, Πρύτανης και Καθηγητής του 
Οικονομικού Πανεπιστημίου Αθηνών, ως μέλος. 

3. Λυκουριώτης Αλέξανδρος, Πρώην Πρύτανης Πανεπι¬ 
στημίου Πατρών, νυν Πρύτανηςτου Ανοικτού Πανεπιστη¬ 
μίου Πατρών, ως μέλος. 

4. Δημόπουλος Κωνσταντίνος, Πρώην Πρύτανης του 
Εθνικού & Καποδιστριακού Πανεπιστημίου Αθηνών, νυν 
Πρύτανης και Καθηγητής του Πανεπιστημίου 
Πελοποννήσου, ως μέλος. 

5. Παπανικολάου Γιάννης, Καθηγητής του Πανεπιστη¬ 
μίου Θεσσαλίας, ως μέλος 

6. Πετράκος Γεώργιος, Αναπληρωτής Καθηγητής και 
Πρόεδρος του Τμήματος Χωροταξίας και Περιφερειακής 
Ανάπτυξης του Πανεπιστημίου Θεσσαλίας, ως μέλος. 

7. Χαραλαμπίδης Ηρακλής, Καθηγητής του Πανεπιστη¬ 
μίου ΕΒΑΒΜυδ, του ΒοΙΐΘΓάαπι της Ολλανδίας Διευ¬ 
θυντής Ακαδημαϊκών Σπουδών των Ναυτιλιακών 
Οικονομικών του ως άνω Πανεπιστημίου, ως μέλος. 

8. Βασιλακάκης Ευάγγελος Αν.Καθηγητής του Τμήμα¬ 
τος Διεθνών Σχέσεων του Λογιστικού Τμήματος του Αρι- 
στοτελείου Πανεπιστημίου, ως μέλος. 

9. Σοκαλίνσκαγια-Αλεξανδροπούλου, Καθηγήτρια του 
Φιλολογικού Τμήματος Πανεπιστημίου Ιωαννίνων, ως 
μέλος. 

10. Συμεωνίδης Νικόλαος, Διευθυντής Διεθνών Οργανι¬ 
σμών και Πολιτικών του ΥΠΕΘΟ, ως μέλος 

11. Παρασκευά Ειρήνη, Διευθύντρια Αναπτυξιακής 
Συνεργασίας, Ειδικών Χρηματοδοτήσεων και Προγραμ¬ 
μάτων ως μέλος. 

12. Σερέλλης Δημήτριος, Σύμβουλος της Μόνιμης Ελ¬ 
ληνικής Αντιπροςωπείας στον ΟΟΣΑ, ως μέλος. 

Δημιουργείται Εκτελεστική Γραμματείαπου θα υποστη¬ 
ρίζει τις δράσεις του ανωτέρω οργάνου την οποία θα 
αποτελούν τα εξής στελέχη του. 

ΣΤΕΛΕΧΩΣΗ ΠΕΝΤΑΜΕΛΟΥΣ 
ΕΚΤΕΛΕΣΤΙΚΗΣ ΓΡΑΜΜΑΤΕΙΑΣ 
ΜΕΛΕΤΗΣ ΠΡΟΓΡΑΜΜΑΤΟΣ ΕΚΠΑΙΔΕΥΣΗΣ - 
ΚΑΤΑΡΤΙΣΗΣ ΤΟΥ ΕΣΟΑΒ 

1. Πετράκος Γεώργιος, Αναπληρωτής Καθηγητής και 
Πρόεδρος του Τ μήματος Χωροταξίας και Περιφερειακής 
Ανάπτυξης του Πανεπιστημίου Θεσσαλίας, Συντονιστής 
της Εκτελεστικής Γραμματείας. 

2. Παπανικολάου Γ ιάννης, Καθηγητής του Πανεπιστη¬ 
μίου Θεσσαλίας, ως μέλος. 

3. Συμεωνίδης Νικόλαος, Διευθυντής Διεθνών Οργανι¬ 
σμών και Πολιτικών του ΥΠΕΘΟ, ως μέλος. 

4. Παρασκευά Ειρήνη, Διευθύντρια Αναπτυξιακής 
Συνεργασίας, Ειδικών Χρηματοδοτήσεων και Προγραμ¬ 
μάτων ως μέλος. 

5. Κατεπόδης Αντώνης, Γραμματέας Ο.Ε.Υ., Συνεργά¬ 
της του ΥΦΥΠΕΘΟ ως μέλος. 

Γραμματειακή εξυπηρέτηση θα παρέχουν στο έργο των 
δύο ομάδων που εξειδικεύονται ανωτέρω οι Παρασκευή 
Πρωτοπαππά, Προϊσταμένη του Τμήματος Διεθνών Χρη¬ 
ματοδοτικών Οργανισμών της Διεύθυνσης Διεθνών Ορ¬ 
γανισμών και Πολιτικών και η Αγγελική Σκάμη, αρμοδία 
για τα προγράμματα των Κανονισμών ΡΗΑΠΕ, ΟΑΒΩ3 
κτλ. της Ευρωπαϊκής Ενωσης, στέλεχος του Α’ Τμήματος 
της Δ/νσης Αναπτυξιακής Συνεργασίας, Ειδικών Χρη¬ 
ματοδοτήσεων και Προγραμμάτων του ΥΠΕΘΟ. 

3. Διάρκεια Προγράμματος - παραδοτέα. 

Το παρόν πρόγραμμα εγκρίνουμε ότι θα υλοποιηθεί σε 
δύο φάσεις: 

Η πρώτη φάση θα ολοκληρωθεί στις 15 Οκτωβρίου 2001 
οπότε οι ανωτέρω υποχρεούνται να υποβάλουν στην πολι¬ 
τική ηγεσία του ΥΠΕΘΟ, την πρώτη έκθεση τους με τη 
μορφή πλήρους εκτελεστικής περίληψης (θΧθουίίνθ ευπι- 
πίδΓγ) στην οποία θα απεικονίζονται, αφενός η σύλληψη 
και το πρότυπο (μοντέλλο) για τη δημιουργία του Ελ¬ 
ληνικού Ταμείου Τεχνογνωσίας και αφετέρου η υλοποίηση 
του Ταμείου αυτού σε ικανή ανάλυση και βάθος ώστε να 
είναι δυνατή η μέσω αυτού παροχή της αιτούμενης 
τεχνογνωσίας προς τις προαναφερόμενες χώρες λή- 
πτριες βοήθειας μέσω του ΕΣΟΑΒ, καθώς και η δημιουρ¬ 
γία του σχετικού δικτύου μέσω του οποίου θα πραγ¬ 
ματοποιηθεί το υπόψη έργο. Θα δοθεί πλήρης περιγραφή 
των δομών, της λογικής και του απαιτούμενου 
προϋπολογισμού του έργου δημιουργίαςτου Ταμείου, κα¬ 
θώς και αναλυτικός προϋπολογισμός λειτουργίας του για 
την πενταετία λειτουργίας του ΕΣΟΑΒ (2001 - 2005 ή 
2006). Το ανώτερο επιτελικό όργανο, στο έργο του θα λά¬ 
βει υπόψη τις πρακτικές που τηρούν άλλες ανεπτυγμένες 
χώρες σε θέματα διμερούς αναπτυξιακής συνεργασίας 
(χώρα προς χώρα), πολυ-διμερούς αναπτυξιακής συνερ¬ 
γασίας (χώρα προς πολυμερή οργανισμό προς επιλεγ¬ 
μένη ομάδα χωρών) και πολυμερούς αναπτυξιακής συνερ¬ 
γασίας (χώρα προς πολυμερή οργανισμό). Μέσω της δη¬ 
μιουργίας του Ταμείου θα επιδιωχθούν συνέργειες με 
διεθνείς χρηματοδοτικούς και χρηματοπιστωτικούς Ορ¬ 
γανισμούς και Αναπτυξιακές Τράπεζες, ώστε να επιτευ¬ 
χθεί το μέγιστο δυνατό αποτέλεσμα με αξιοποίηση της 
συσσωρευμένης εμπειρίας στους οργανισμούς αυτούς 
(όπως οι Οργανισμοί της Ομάδας της Παγκόσμιας Τ ράπε- 
ζας και ειδικώςτο πρόγραμμα μετεκπαίδευσης και κατάρ¬ 
τισης εξ αποστάσεως της Παγκόσμιας Τράπεζας που 
λειτουργεί για τα Βαλκάνια και τη ζώνη της Μεσογείου). 

Η δεύτερη φάση του προγράμματος θα ολοκληρωθεί 
στις 14 Δεκεμβρίου 2001 οπότε και θα παραδοθεί η 
ολοκληρωμένη έκθεση του ανωτέρου επιτελικού οργάνου 
η οποία θα περιέχει την πλήρη πρόταση αναφορικά με τη 
δημιουργία του Ελληνικού Ταμείου Τεχνογνωσίας. Με νε- 
ώτερες αποφάσεις του ΥΠΕΟΟ θα καθορισθεί η συνέχιση 
και ολοκλήρωση της μείζονος αυτής διαδικασίας. 

4. Αποζημίωση συμμετεχόντων στο πρόγραμμα. Στήρι¬ 
ξη προγράμματος. 

Σε εκτέλεση των Νόμων των σχετικών (6), άρθρο 4, πα¬ 
ράγραφος 2 και (7), άρθρο 9, ορίζουμε ότι τα ως άνω όρ¬ 
γανα θα είναι με αποζημίωση όπως ακολουθεί: 

Τα μέλη του ανωτέρου επιτελικού οργάνου θα λαμβάνουν 
αποζημίωση ανά συνεδρίαση του οργάνου η οποία θα ανέρ¬ 
χεται στο ποσόν ακαθάριστα των σαράντα χιλιάδων δραχ¬ 
μών και αφορά σε όλα τα μέλη του ανωτέρου εκτελεστικού 
οργάνου πλην αυτών που συμμετέχουν στην εκτελεστική 
Γραμματεία, για τους οποίους προβλέπεται κατ’ αποκοπήν 
αμοιβή, όπως ακολουθεί. Προβλέπονται κατά μέγιστο για 
εκατέρατωνδύο φάσεωντου προγράμματος η σύγκλιση έξι 
φορές του ανωτέρου επιτελικού οργάνου, ήτοι συνολικά κα¬ 
τά μέγιστο δώδεκα συνεδριάσεις. Τα μέλη της πενταμελούς 
Εκτελεστικής Γραμματείας, καθώς και οι δύο Γραμματείς 
του προγράμματος, δεδομένου του όγκου εργασίας που 
επωμίζονται για την υλοποίηση του προγράμματος αυτού 
θα λάβουν για το χρονικό διάστημα της κάθε φάσης του 
προγράμματος το ποσόν των διακοσίων πενήντα χιλιάδων 
δραχμών, ήτοι συνολικά πεντακόσιες χιλιάδες δραχμές για 
τις δύο φάσεις του προγράμματος. Τα ανωτέρω αναλύονται 


στο παράρτημα Α' της παρούσας απόφασης. Οι καταβολές 
όλωντων αποζημιώσεων θα γίνουν με τη λήξη εκατέραςτων 
φάσεων του προγράμματος και παράδοση των 
προβλεπομένων παραδοτέων προς την πολιτική ηγεσία του 
ΥΠΕΟΟ. Τα μέλη της εκτελεστικής γραμματείας, καθώς και 
οι δύο Γ ραμματείς του προγράμματος εργάζονται τόσο 
εντός του κανονικού όσο και εκτός του κανονικού ωραρίου 
εργασίας, τόσο εντός όσο και εκτός του ΥΠΕΟΟ κατά τις 
ανάγκες του προγράμματος. Τ α ποσά των ανωτέρω αποζη¬ 
μιώσεων θα καταβληθούν στα μέλη υλοποίησης του προ¬ 
γράμματος μέσω της Υπηρεσίας Οικονομικού του ΥΠΕΟΟ 
και της ΥΔΕ στο ΥΠΕΟΟ, με την έκδοση τακτικών χρηματι¬ 
κών ενταλμάτων για κάθε μια φάση του προγράμματος. Τα 
κονδύλια συνολικά γιατο πρόγραμμα θαπροέλθουν από τον 
τακτικό προϋπολογισμό, ΚΑΕ 5194, φορέας 13-110, κεντρι¬ 
κή υπηρεσία ΥΠΕΟΟ, έτος 2001. Η ταξινόμηση του πα¬ 
ρόντος προγράμματος κατά τη ϋΑΟ είναι: Διοικητικό Κό¬ 
στος Δωρήτριας Χώρας Διαχείρισης Προγραμμάτων Ανα¬ 
πτυξιακής Βοήθειας, Ερωτηματολόγιο ϋΑΟ, Πίνακας 5, 
Κωδικός 910. 

5. Δικαιολογητικά. 

Δικαιολογητικά για τις δαπάνες του παρόντος 
προγράμματος εφόσον δεν εξειδικεύεται κατά περίπτω¬ 
ση, είναι τα προβλεπόμενα από την κείμενη νομοθεσία. 

Η οικονομική εκκαθάριση του προγράμματος μερικώς 
και στο σύνολό του και η πληρωμή των σχετικών δαπανών 
θα γίνεται με την υποβολή με μέριμνα της Δ/νσης Δ. Ο. & 
Π./Τμήμα Β', των σχετικών παραστατικών των δαπανών 
του προγράμματος προς τη Διεύθυνση Οικονομικού του 
ΥΠΕΟΟ και στη συνέχεια δι’ αυτής προς την Υ.Δ.Ε. στο 
ΥΠΕΟΟ, μέσω της οποίας θα γίνουν οι σχετικές πληρω¬ 
μές προς τους δικαιούχους του προγράμματος μετά από 
παραλαβή και πιστοποίηση του σχετικού έργου και λοι¬ 
πών δαπανών από τριμελή επιτροπή παραλαβής την 
οποία αποτελούν ο Νίκος Σ. Συμεωνίδης, Διευθυντής της 
Δ.Δ.Ο.& Π. η Παρασκευή Πρωτοπαππά, της Δ.Δ.Ο.& Π. 
και η Αγγελική Σκάμη, στέλεχος της ΔΑΣ, ΕΧ & Π. 

ΕγκρίνεταιτοπαράρτημαΑ'τηςπαρούσας απόφασής μας. 

Από πλευράς ΥΠΕΟΟ, αρμόδια υπηρεσία για την πα¬ 
ρακολούθηση της υλοποίησης του προγράμματος ορίζε¬ 
ται το Τμήμα Β' της Δ/νσης Δ. Ο. & Π. της Γ ενικής Γ ραμ¬ 
ματείας Διεθνών Σχέσεων, το οποίο θα έχειτην ευθύνη για 
τη σύνταξη των σχετικών εκθέσεων - ενδιάμεσης και τελι¬ 
κής, πρακτικών, εντολών πληρωμής καθώς και τήρηση 
της κάθε είδους αλληλογραφίας με τους φορείς που συμ¬ 
μετέχουν στην υλοποίηση του προγράμματος αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2001 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ ΓΕΩΡΓΙΟΣ ΔΡΥΣ 

-♦- 

Α2/50106/0022 (2) 

Οργάνωση και λειτουργία Κέντρων Υποβοήθησης Μελέ¬ 
της για τους μαθητές της Πρωτοβάθμιας και Δευτε¬ 
ροβάθμιας Εκπαίδευσης των σεισμόπληκτων περιο¬ 
χών του Λεκανοπεδίου Αττικής. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ - Ο ΥΠΟΥΡΓΟΣ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Την ΚΥΑ ΥΠΕΠΟ και Γ.Λ.Κ. 2/6561/0022/18.2.2000 
(ΦΕΚ 228 τ.Β'/28.2.2000) 

β) Την ΚΥΑ ΥΠΕΠΘ και Γ.Λ.Κ 2/57288/0022/24.8.2000. 
γ) Τις κοινές αποφάσειςτων Υπουργών Οικονομικών και 
Εθνικής Παιδείας και Θρησκευμάτων για τη «Σύσταση Ει¬ 
δικού Λογαριασμού στο Υπουργείο Εθνικής Παιδείας και 
Θρησκευμάτων» με αριθμό ΚΑ/680/22.8.96 (ΦΕΚ 826 Β') 
και ΚΑ/1143/30.3.2000 (ΦΕΚτ.Β'463/5.4.2000). 

δ) Την 1039386/441 /Α0006/21.4.2000 (ΦΕΚ571 Β') από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτωντου Υπουργού Οικονομικών 
στους Υφυπουργούς Οικονομικών». 

ε) Το εγκεκριμένο Τεχνικό Δελτίο ΚΑ/4384/12.10.1999 
«Κέντρα Υποβοήθησης Μελέτης μαθητών σε σεισμόπλη¬ 
κτες περιοχές, Πρωτοβάθμιας και Δευτεροβάθμιας Εκ¬ 
παίδευσης». 

στ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, δεδομένου ότι η χρηματοδότηση του 
έργου ύψους ενός δισεκατομμυρίου εξακοσίων ενενήντα 
ένα εκατομμυρίων διακοσίων χιλιάδων δραχμών 
(1.691.200.000) δρχ. θα καλυφθεί από το Επιχειρησιακό 
Πρόγραμμα Κοινωνικού Αποκλεισμού του Υπουργείου 
Εργασίας του Β' Κοινοτικού Πλαισίου Στήριξης στο πλαί¬ 
σιο του Τεχνικού Δελτίου με αρ. πρωτ. 016931/9.12.1999 
«Κέντρα Υποβοήθησης Μελέτης μαθητών σε σεισμόπλη¬ 
κτες περιοχές, Πρωτοβάθμιας και Δευτεροβάθμιας Εκ¬ 
παίδευσης» και την αναμόρφωσή του με αριθμ. Πρωτ. 
διαβιβαστικού Γ2/6195/30.12.99 όπου το Υπουργείο Παι¬ 
δείας ανέλαβε την ενέργεια. 

ζ) Τις έκτακτες ανάγκες που έχουν δημιουργηθεί στην 
περιοχή του Λεκανοπεδίου Αττικής λόγω του σεισμού της 
7ης Σεπτεμβρίου 1999 και δεν έχουν ακόμη εκλείψει. 

η) Το Γ2/5430/29.12.2000 έγγραφο του Γενικού Γραμ¬ 
ματέα του Υπουργείου Εθνικής Παιδείας και Θρησκευμά¬ 
των περί νέας παράτασης του χρόνου υλοποίησης της 
ενέργειας. 

θ) Την Υ.Α. 107928/19/3/2001 του Υπουργού Εργασίας 
και Κοινωνικών Ασφαλίσεων, που συμφωνεί, τροποποιεί 
την Υ.Α του Υφυπουργού Εργασίας με αριθ. Πρωτ. 
119707/24.12.1999 και παρατείνει τον χρόνο υλοποίησης 
της ενέργειας. 

ι) Τη διάταξη του άρθρου 40 του Ν. 849/78 όπως συ¬ 
μπληρώθηκε με το αρ. 8 του Ν. 2129/93, αποφασίζουμε: 

Τη συγκρότηση και λειτουργία Κέντρων Υποβοήθησης 
Μελέτης (Κ.Υ.Μ.) των μαθητών Πρωτοβάθμιας και Δευτε¬ 
ροβάθμιας Εκπαίδευσης στις σεισμόπληκτες περιοχές 
του λεκανοπεδίου Αττικής. 

Άρθρο 1 

Συγκρότηση και λειτουργία 
Κέντρων Υποβοήθησης Μελέτης (Κ.Υ.Μ) 
για την Πρωτοβάθμια και Δευτεροβάθμια Εκπαίδευση. 

1 .α) Στις περιοχές του λεκανοπεδίου Αττικής που έχουν 
πληγεί από το σεισμό της 7ης Σεπτεμβρίου και για τους 
μαθητές των Δημοτικών, Γυμνασίων, Λυκείων καιΤΕΕτων 
περιοχών αυτών μπορεί να συστήνονται Κέντρα Υποβοή¬ 
θησης Μελέτης (ΚΥΜ), κατόπιν προκήρυξης των Διευ¬ 
θύνσεων Σπουδών Δευτεροβάθμιας και Πρωτοβάθμιας 
Εκπαίδευσης του ΥΠΕΠΘ. Σκοπός των ΚΥΜ είναι να πα¬ 
ρέχουν στους μαθητές, των οποίων οι κατοικίες έχουν 
πληγεί από τους σεισμούς, κατάλληλο περιβάλλον μελέ¬ 
της των μαθημάτων του σχολείου τους. 

β) Η συνολική διάρκεια λειτουργίας κάθε ΚΥΜ είναι 16 
εβδομάδες καιηημερομηνίαέναρξηςτηςλειτουργίαςτους 
πιστοποιείται από τον αρμόδιο Προϊστάμενο ΔΕ και ΠΕ. 

2. α) Στους μαθητές των Δημοτικών σχολείων θα παρέ¬ 


χεται ο χώρος για καθημερινή μελέτη των μαθημάτων 
τους και υποβοήθηση στα εξής μαθήματα: Γλώσσα, Μα¬ 
θηματικά, Μελέτη Περιβάλλοντος, Φυσική. 

β) Στους μαθητές των Γ υμνασίων, Λυκείων και ΤΕΕ θα 
παρέχεται ο χώρος για καθημερινή μελέτη των μαθημά¬ 
των τους και η υποβοήθηση στα βασικά μαθήματα: Αρ¬ 
χαία Ελληνικά, Νέα Ελληνικά, Μαθηματικά, Φυσική, Χη¬ 
μεία, Αγγλικά και Γαλλικά. 

3. Κάθε ΚΥΜ αποτελείται από 4 - 8 τμήματα, με 10 έως 
30 μαθητές στο κάθε τμήμα. 

4. Τα ΚΥΜ θαλειτουργούνγιατρειςώρεςτηνημέρα, επί 
πέντε ημέρες την εβδομάδα. Η κατανομή των ωρών θα γί¬ 
νεται ως εξής: 

α) Γιατους μαθητές των Δημοτικών σχολείων: Γλώσσα: 
7 ώρες, Μαθηματικά: 4 ώρες, Μελέτη Περιβάλλοντος - 
Φυσική: 4 ώρες. 

β) Γ ια τους μαθητές των Γ υμνασίων, Λυκείων και ΤΕΕ: 
Αρχαία/ Νέα Ελληνικά: 4 ώρες, Μαθηματικά: 4 ώρες, Φυ¬ 
σική - Χημεία: 4 ώρες, Αγγλικά - Γ αλλικά : 3 ώρες. 

5. Η συμμετοχή των μαθητών στα τμήματα των ΚΥΜ εί¬ 
ναι προαιρετική. 

Άρθρο 2 

Οργάνωση των ΚΥΜ 

1. α) Συστήνουμε και κατανέμουμε τα Κέντρα Υποβοή¬ 
θησης Μελέτης (ΚΥΜ) ανά Δ/νση Εκπαίδευσης των Νο¬ 
μών και νομαρχιών Αττικής ως ακολούθως : 

Α) Πρωτοβάθμια Εκπαίδευση: 


1 . 

Α' Δ/νση Αθήνας 

2 ΚΥΜ 

2. 

Β' Δ/νση Αθήνας 

3 ΚΥΜ 

3. 

Γ Δ/νση Αθήνας 

43 ΚΥΜ 

4. 

Δ' Δ/νση Αθήνας 


5. 

Δ/νση Ανατολικής Αττικής 

9 ΚΥΜ 

6. 

Δ/νση Δυτικής Αττικής 

9 ΚΥΜ 

7. 

Δ/νση Πειραιά 

6 ΚΥΜ 


ΣΥΝΟΛΟ 

72 ΚΥΜ 

Β) Δευτεροβάθμια Εκπαίδευση: 


1 . 

Α'Δ/νση Αθήνας 

5 ΚΥΜ 

2. 

Β'Δ/νση Αθήνας 

2 ΚΥΜ 

3. 

Γ Δ/νση Αθήνας 

8 ΚΥΜ 

4. 

Δ' Δ/νση Αθήνας 

0 ΚΥΜ 

5. 

Δ/νση Ανατολικής Αττικής 

7 ΚΥΜ 

6. 

Δ/νση Δυτικής Αττικής 

8 ΚΥΜ 

7. 

Δ/νση Πειραιά 

0 ΚΥΜ 


ΣΥΝΟΛΟ 

30 ΚΥΜ 


β) Με απόφαση του Προϊσταμένου Δ/νσης ΠΕ ή ΔΕ κα- 
τανέμονταιτα Κ.Υ.Μ. στους δήμους της περιοχής τους και 
ορίζονται οι χώροι λειτουργίας και οι Υπεύθυνοιτων Κ.Υ. Μ, 
όπως και η έναρξη λειτουργίας των προγραμμάτων ΚΥΜ. 

2. Το κάθε Κ.Υ.Μ. λειτουργεί σε ένα ή περισσότερους 
χώρους και καλύπτει ένα ή περισσότερα σχολεία, αρκεί 
να έχει σχηματίσει 4 - 8 τμήματα, με έναν Υπεύθυνο. Κα¬ 
τά τη διάρκεια εφαρμογής του προγράμματος και σε πε¬ 
ρίπτωση μείωσης των τμημάτων ή μαθητών, ο Προϊστά¬ 
μενος της Δ/νσης ή του Γ ραφείου Εκπαίδευσης μπορεί να 
αποφασίσει τη σύμπτυξη και αναδιάρθρωση των Κ.Υ.Μ. 

3. α) Στα Δημοτικά σχολεία το πρόγραμμα θα εφαρμό¬ 
ζεται με έναν δάσκαλο σε κάθε τμήμα. 

β) Στα σχολεία της Δευτεροβάθμιας Εκπαίδευσης, σε 
κάθε τμήμα, θα εναλλάσσονται καθημερινά ανά μία ώρα 
καθηγητές διαφορετικής ειδικότητας. Κατά τη διάρκεια 
της καθημερινής τρίωρης μελέτης, οι εκπαιδευτικοί της 
Δευτεροβάθμιας Εκπαίδευσης θα εναλλάσσονται μετα¬ 
ξύ τους χωρίς διάλειμμα. 

4. Ο ακριβής προγραμματισμός της μελέτης γίνεται 
από τον Υπεύθυνο του κάθε ΚΥΜ. 

5. Τα τμήματα των ΚΥΜ λειτουργούν σε αντίθετη βάρδια 
από το κανονικό πρόγραμμα και για 3 ώρες την ημέρα. 

6. Ως αίθουσες διδασκαλίας χρησιμοποιούνται οι αί¬ 
θουσες της ίδιας σχολικής μονάδας ή γειτονικής. Σε πε¬ 
ρίπτωση αδυναμίας εξεύρεσης αιθουσών Δημοτικών 
Σχολείων, Γυμνασίων ή Λυκείων μπορούν να χρησιμοποι¬ 
ηθούν αίθουσες του Δήμου ή της Νομαρχίας ή άλλου φο¬ 
ρέα του δημόσιου τομέα, ύστερα από σχετική απόφαση 
του Προϊσταμένου Διεύθυνσης Α/θμιας ή Β/θμιας Εκπαί¬ 
δευσης, αφού ληφθεί υπόψη η γνώμη του αρμοδίου ή αρ¬ 
μοδίων Προϊσταμένων Γραφείων, των οποίων τα σχολεία 
συμμετέχουν στα προγράμματα Κ.Υ.Μ. Με την ίδια διαδι¬ 
κασία μπορεί να αποφασίζεται και η ενοικίαση αιθουσών 
ή η εγκατάσταση προσωρινών χώρων, εάν δεν υπάρχουν 
διαθέσιμες κατάλληλες αίθουσες του δημοσίου τομέα. 

Άρθρο 3 

Όργανα συντονισμού και προγραμματισμού των ΚΥΜ 

1. α) Οι Προϊστάμενοι Διευθύνσεων ή Γραφείων επο¬ 
πτεύουν το διοικητικό μέρος του προγράμματος των ΚΥΜ 
της αρμοδιότητάς τους. Σε κάθε περίπτωση οι Προϊστά¬ 
μενοι Διευθύνσεων έχουν τη συνολική διοικητική ευθύνη. 

β) Ο Προϊστάμενος Διεύθυνσης ή Γ ραφείου Α/βάθμιας 
ή Β/βάθμιας Εκπαίδευσης για τα ΚΥΜ σε κάθεΔ/νση υπο¬ 
βάλλει στοιχεία λειτουργίας των Κ.Υ.Μ. στις αντίστοιχες 
Δ/νσεις Σπουδών του ΥΠΕΠΘ. 

2. α) Υπεύθυνος του κάθε ΚΥΜ μπορεί να είναι μόνιμος 
εκπαιδευτικός ή ο Διευθυντής του Δημοτικού, Γυμνασίου 
ή Λυκείου στο πλαίσιο του οποίου αυτό οργανώνεται. Σε 
περίπτωση λειτουργίας κοινού προγράμματος ΚΥΜ ως 
Υπεύθυνος ορίζεται με απόφαση του αντίστοιχου Προϊ¬ 
σταμένου Διεύθυνσης ή Γ ραφείου ο Διευθυντής του Δη¬ 
μοτικού, Γ υμνασίου ή Λυκείου που διαθέτει τους απαραί¬ 
τητους χώρους για τη λειτουργία των ΚΥΜ. Σε περίπτω¬ 
ση κατά την οποία κάποιος Διευθυντής δεν αποδέχεται 
τον ορισμό του, υπεύθυνος ορίζεται ο Υποδιευθυντής του 
ιδίου Σχολείου. Σε περίπτωση που δεν υπάρχει Υποδιευ¬ 
θυντής ή δεν αποδέχεται και αυτός τον ορισμό του, ή σε 
περίπτωση που κανένα σχολείο δεν διαθέτει τις αναγκαί¬ 
ες αίθουσες και τα μαθήματα διεξάγονται σε άλλο χώρο, 
ως Υπεύθυνος ορίζεται εκπαιδευτικός με απόφαση του 
Προϊσταμένου της αντίστοιχης Διεύθυνσης ή Γ ραφείου. 

3. Ο Υπεύθυνος του ΚΥΜ αναλαμβάνει την οργάνωση 
και την επίβλεψη του κάθε Κέντρου. Ο Υπεύθυνος έχει ως 
έργο: 

α) το σχεδίασμά, την προετοιμασία καιτηνπαρακολού- 
θησητωντμημάτωνεκπαιδευτικήςστήριξηςτου ΚΥΜ. Με 
την έναρξη του κάθε ΚΥΜ ο Υπεύθυνος έχει την υποχρέ¬ 
ωση να καταρτίσει το πρόγραμμα της εβδομαδιαίας με¬ 
λέτης του Κέντρου και να το υποβάλλει στη Δ/νση που 
ανήκει. Εντός 10 ημερών από την έναρξη του κάθε ΚΥΜ 
υποβάλλει, επίσης, κατάσταση μετά ονόματα των μαθη¬ 
τών που συμμετέχουν σε κάθε τμήμα καθώς και το ποσο¬ 
στό συμμετοχής των μαθητών στο ΚΥΜ σε σχέση με το 
συνολικό αριθμό των μαθητών του σχολείου ή σχολείων, 
από τα οποία προέρχονται. 

β) Μεριμνά, μεταξύ άλλων, για την ομαλή εφαρμογή 
των σχεδιασμένων δράσεων, τη συγκέντρωση και την 
αποστολή των αναγκαίων στοιχείων στην αντίστοιχη οι¬ 
κεία Διεύθυνση Πρωτοβάθμιας ή Δευτεροβάθμιας Εκπαί¬ 
δευσης ή Γ ραφείο και τη γενικότερη επικοινωνία με τους 
συμμετέχοντες φορείς. 

γ) Λαμβάνει υπόψη του τις αντικειμενικές δυσκολίες, τις 


δυνατότητες του συγκεκριμένου προγράμματος ΚΥΜ και 
τις ανάγκες των συγκεκριμένων μαθητών. 

δ) Εντός 10 ημερών από τη λήξη της λειτουργίας των 
ΚΥΜ υποβάλλει Έκθεση αξιολόγησης του εκπαιδευτι¬ 
κού έργου των Κέντρων στη Δ/νση Α/θμιας ή Β/θμιας 
Εκπ/σης ή Γ ραφείου στο οποίο ανήκει. Η υποβολή των 
τελικών εκθέσεων στις Δ/νσεις Κ.Π.Σ. και Σπουδών 
Α/θμιας και Β/θμιας Εκπ/σης του ΥΠΕΠΘ πρέπει να έχει 
ολοκληρωθεί μέσα σε 20 ημέρες από τη λήξη του προ¬ 
γράμματος. 

Άρθρο 4 

Προσωπικό εκπαιδευτικής υποστήριξης των ΚΥΜ 

1. Ο Προϊστάμενος της Δ/νσης Δ.Ε. και Π.Ε. μετά από 
ανακοίνωση που αναρτά σε εμφανές σημείο στη Δ/νση, 
δέχεται αιτήσεις με δήλωση ενδιαφέροντος από άνερ¬ 
γους εκπαιδευτικούς, για συμμετοχή στα προγράμματα 
των ΚΥΜ. 

2. Προτεραιότητα έχουν οι εκπαιδευτικοί που διαμέ¬ 
νουν στις περιοχές αυτές. Σε περίπτωση που υπάρχουν 
περισσότεροι υποψήφιοι εκπαιδευτικοί για την ίδια θέση, 
προσλαμβάνεται ο αρχαιότερος σύμφωνα με τη χρονο¬ 
λογία απόκτησης του πτυχίου του. 

3. Η πρόσληψη ωρομισθίων εκπαιδευτικών για τις ανά¬ 
γκες ΚΥΜ γίνεται με απόφαση του αρμόδιου Προϊσταμέ¬ 
νου Διεύθυνσης Π.Ε. ή Δ.Ε. Γιατο σκοπό αυτό συντάσσο- 
νται και υπογράφονται από τον Προϊστάμενο και τους 
συμβαλλόμενους εκπαιδευτικούς οι σχετικές συμβάσεις. 

4. Οι ωρομίσθιοι εκπαιδευτικοί που έχουν προσληφθεί 
μπορούν να απασχοληθούν ως δεκαπέντε ώρες συνολικά 
εβδομαδιαίως σε τμήματα ΚΥΜ. 

Άρθρο 5 

Αμοιβές και κάλυψη δαπανών 

1. Η οικονομική διαχείριση γίνεται από τον Υπεύθυνο 
του κάθε ΚΥΜ υπό την επίβλεψη της οικείας Διεύθυνσης 
ή Γ ραφείου Εκπαίδευσης. Η συνολική ευθύνη και επο- 
πτείατης οικονομικής διαχείρισης ανήκει στον Ειδικό Λο¬ 
γαριασμό του Κ.Π.Σ. του ΥΠΕΠΘ, στον οποίο και θα υπο¬ 
βληθεί η τελική απολογιστική Έκθεση πεπραγμένων με 
οικονομικά στοιχεία από τον Υπεύθυνο του κάθε ΚΥΜ. 

2. Για τους ωρομίσθιους εκπαιδευτικούς που προσλαμ¬ 
βάνονται να διδάξουν στο πρόγραμμα το ύψος της ωριαί¬ 
ας αντιμισθίας ορίζεται στο ποσό των 4.000 δρχ μικτά. Κά¬ 
θε εκπαιδευτικός δικαιούται την αναλογία δώρων Χρι¬ 
στουγέννων, Πάσχα, επιδόματος και αποζημίωσης 
άδειας, ενώ δεν δικαιούται την αποζημίωση τριμήνων. 

3. Ο κάθε Υπεύθυνος του ΚΥΜ και ο Προϊστάμενος της 
Δ/νσης ή Γραφείου Εκπ/σης, αμείβεται με 100.000δρχτο 
μήνα μικτά. Ο Προϊστάμενος Γραφείου θα αμείβεται με 
την προϋπόθεση ότι στο Γραφείο αρμοδιότητάς του 
έχουν δημιουργηθείτουλάχιστον 3 ΚΥΜ. Σε αντίθετη πε¬ 
ρίπτωση θα αμείβεται μόνον ο Προϊστάμενος Διεύθυνσης 
Π.Ε. ή Δ.Ε. 

4. Οι αμοιβές όλων των παραπάνω κατηγοριών υπολο¬ 
γίζονται από την έναρξη του προγράμματος σε κάθε ΚΥΜ 
και τελειώνουν με τη λήξη τους. Οι αμοιβές που ορίζονται 
με τις ανωτέρω παραγράφους 2, 3 του άρθρου 5 ανα¬ 
προσαρμόζονται μηνιαίως αν υπάρχουν μεταβολές στον 
αριθμό των τμημάτων ΠΔΣ. Επίσης οι αμοιβές αυτές πε¬ 
ρικόπτονται αναλόγως, τις ημέρες των αργιών. 

5. Για την πληρωμή των σχετικών δαπανών απαιτείται η 
αποστολή στο ΥΠΕΠΘ των προγραμμάτων έναρξης λει¬ 
τουργίας των ΚΥΜ και η έκδοση σχετικής απόφασης του 
αρμόδιου Προϊσταμένου Διεύθυνσης Π.Ε. ή Δ.Ε. 

6. Το κόστος κεντρικής διαχείρισης του έργου ανέρχε¬ 
ται στοποσόντων 15.916.000 δραχμών. 

7. Η παρούσα τίθεται σε ισχύ απάτην 1η Φεβρουάριου 
2001 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2001 

οι ΥΠΟΥΡΓΟΙ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 2/55509/0023Α 

(3) 

Ομόλογα συνταξιούχων Βουλευτών-Δικαστικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξεις του άρθρου 8 του Ν. 2842/2000 (ΦΕΚ 
207/2000 τ.Α) «Λήψη συμπληρωματικών μέτρων για την 
εφαρμογή των Κανονισμών (ΕΚ) 1103/97, 974/98 του Συμ¬ 
βουλίου, όπως ισχύουν σχετικά με την εισαγωγή του ΕΥΡΩ». 

3. Τις διατάξεις της παρ. 6 του άρθρου 16 και του άρ¬ 
θρου 24 του Ν. 2592/1998 «Αναπροσαρμογή συντάξεων 
πολιτικών συνταξιούχων του Δημοσίου ρύθμιση συντα- 
ξιοδατικών θεμάτων». 

4. Τη διάταξη του άρθρου 14 παρ. 11 του Ν. 1968/91 
(ΦΕΚ 150/91 τ.Α'). 

5. Τις διατάξεις των άρθρων 5 έως και 12 του Ν. 
2198/1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος Πα¬ 
ρακολούθησης Συναλλαγών επί τίτλων με λογιστική μορ¬ 
φή (άϋλοι τίτλοι)» (ΦΕΚ 43Α/22.3.1994). 

6. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α /18.2.1997), όπως τροποποιήθηκε με το άρθρο 
9τουΝ. 2579/98) . 

7. Την 2021180/2981/0023/31.3.1997 απόφαση του 
Υπουργού των Οικονομικών «Περί των δαπανών σύνα¬ 
ψης, έκδοσης, εξυπηρέτησης κ.λ.π. των δανείων του δη¬ 
μοσίου (ΦΕΚ 286/Β/10.4.1997)». 

8. Την 1039386/441 /Α006/21.4.2000 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

9. Την 2/4627/0023Α/25.1.2001 απόφαση του Υπουρ¬ 
γού Οικονομικών «Καθορισμός όρων, τύπου και κειμένου 
των ομολόγων Ελληνικού Δημοσίου σε Ευρώ, σταθερού 
επιτοκίου». 

10. Την 71320/2000 (ΦΕΚ 855/11.7.2000) απόφαση του 
Υπουργού Οικονομικών «Καταβολή διαφοράς σύνταξης 
σε συνταξιούχους Δικαστές και Μέλη του Νομικού Συμ¬ 
βουλίου του Κράτους για το χρονικό διάστημα 1.12.91 - 
31.12.95». 

11. Την 71324/2000 (ΦΕΚ 855/11.7.2000) απόφαση του 
Υπουργού Οικονομικών «Καταβολής διαφοράς σύνταξης 
σε συνταξιούχους Βουλευτές για το χρονικό διάστημα 
1.12.91 -31.12.95». 


12. Την 118692/25.6.2001 (Φ.Ε.Κ. 839/2/2.7.2001 τ.Β') 
απόφαση του Υπουργού Οικονομικών περί καταβολής 
διαφοράς σύνταξης και στους κληρονόμους των αποβιω- 
σάντων συνταξιούχων Βουλευτών, Δικαστικών και Μελών 
του Νομικού Συμβουλίου του Κράτους για το χρονικό διά¬ 
στημα από 1/12/1991 έως 31/12/1995. 

13. Την 2/12/0023Α/2.1.2001 απόφαση του Υπουργού 
Οικονομικών «Εκδοση επτά (7) Ειδικών Ομολογιακών δα¬ 
νείων σε ΕΥΡΩ, καταβολής διαφοράς σύνταξης σε συ¬ 
νταξιούχους Βουλευτές και Δικαστικούς περιόδου από 
1.12.1991 έως 31.12.1995 με ημερομηνία έκδοσης 
2 . 1 . 2001 ». 

14. Την 2/20678/0023Α/4.4.2001 απόφαση του Υπουρ¬ 
γού Οικονομικών «Έκδοση ενός (1) Ειδικού Ομολογιακού 
Δανείου σε ΕΥΡΩ, με ημερομηνία έκδοσης 5.4.2001 και 
την διάθεση στις 5.4.2001 ομολόγων του Ελληνικού Δη¬ 
μοσίου με άνοιγμα (Γθ-ορθηίη 9 ) των έξι (6) Ειδικών Ομο¬ 
λογιακών Δανείων σε ΕΥΡΩ, έκδοσης 2.1.2001, η οποία 
αφορά καταβολή διαφοράς σύνταξης βάσει συμπληρω¬ 
ματικών καταστάσεων, σε δικαιούχους συνταξιούχους 
Βουλευτές και Δικαστικούς και μέλη των οικογενειών 
τους από 1.12.1991 έως31.12.1995. 

15. Την2/33477/0023Α/5.06.2001 απόφαση του Υπουρ¬ 
γού Οικονομικών «Έκδοση ενός (1) Ειδικού Ομολογιακού 
Δανείου σε ΕΥΡΩ, με ημερομηνία έκδοσης 6.6.2001 και 
λήξης 8.6.2001 και την διάθεση στις 8.6.2001 ομολόγων 
του Ελληνικού Δημοσίου με άνοιγμα (Γθ-ορΘπίηρ) των έξι 
(6) Ειδικών Ομολογιακών Δανείων σε ΕΥΡΩ, έκδοσης 
2.1.2001, η οποία αφορά καταβολή διαφοράς σύνταξης 
βάσει συμπληρωματικών καταστάσεων, σε δικαιούχους 
συνταξιούχους Βουλευτές και Δικαστικούς και μέλη των 
οικογενειών τους από 1.12.1991 έως31.12.1995. 

16. Το 140621/01/7.9.2001 έγγραφο της Δ45 Ελέγχου 
και Εντολής Πληρωμής Πολιτικών και Προσωπικών συ¬ 
ντάξεων και τη συνημμένη συμπληρωματική κατάσταση 
καταβολής διαφοράς σύνταξης στους κληρονόμους απο- 
βιωσάντων συνταξιούχων βουλευτών, δικαστών και με¬ 
λών του Νομικού Συμβουλίου του Κράτους, υπογεγραμ¬ 
μένη από τον Υπουργό Οικονομικών, δικαιούχων συμπλη¬ 
ρωματικής σύνταξης, οι οποίοι δεν είχαν συμπεριληφθεί 
στις παραπάνω αναφερόμενες αποφάσεις του Υπουργού 
Οικονομικών για το χρονικό διάστημα από 1.12.1991 έως 
31.12.1995. 

17. Την 255/92 Γνωμοδότηση του Νομικού Συμβουλίου 
του Κράτους, αποφασίζουμε: 

1. Τηνέκδοση ενός (1) Ειδικού Ομολογιακού Δανείου σε 
ΕΥΡΩ, συνολικού ύψους 533.113,40 ΕΥΡΩ χωρίς τοκομε¬ 
ρίδια (ζθγο οουροη), σε άϋλη μορφή, με ημερομηνία έκ¬ 
δοσης 1.10.2001 και λήξης 2.10.2001 και ονομασία Ειδικό 
Δάνειο Ν. 1914/90 άρθρο 31 -32. 

2. Τη διάθεση ομολόγων του Ελληνικού Δημοσίου στις 

2.10.2001 με άνοιγμα (Βθ-οροπίπρ) των υπολοίπων πέ¬ 
ντε/δ) Ειδικών Ομολογιακών δανείων σε ΕΥΡΩ, έκδοσης 

2.1.2001 και λήξης όπως αναφέρονται κατωτέρω παρ.4 
και είχαν εκδοθεί με την αριθμ. 1/12/0023Α/2.1.2001 από¬ 
φαση του Υφυπουργού Οικονομικών συνολικού ύψους 
για κάθε μια έκδοση 533.113,40 ΕΥΡΩ χωρίς τοκομερίδια 
(ζθγο οουροη), σε άϋλη μορφή, και ονομασία Ειδικά δά¬ 
νεια Ν. 1914/90 άρθρο 31-32. 

3. Σκοπός της πιο πάνω έκδοσης και διάθεσης Ομολό¬ 
γων είναι η εξόφληση της υποχρέωσης του Ελληνικού Δη¬ 
μοσίου βάσει συμπληρωματικής κατάστασης που μας 
έστειλε η Υπηρεσία Συντάξεων του Γ.Λ.Κράτους 45η 
Δ/νση για την καταβολή διαφοράς σύνταξης περιόδου 

από 1.12.91 έως 31.12.95, στους κληρονόμους αποβιω- 
σάντων συνταξιούχων βουλευτών, δικαστών και μελών 
του Νομικού Συμβουλίου του Κράτους, οι οποίοι δενείχαν 
συμπεριληφθεί στις προηγούμενες αποφάσεις. 

4. Τα ομόλογα θα εξοφλούνται σύμφωνα με τις κατωτέ¬ 
ρω αναφερόμενες ημερομηνίες λήξης και το αντίστοιχο 
ποσό, όπως αυτό προκύπτει μετά τις σχετικές στρογγυ¬ 
λοποιήσεις από τη μετατροπή των δραχμών σε ΕΥΡΩ, για 
τις περιπτώσεις 2),-3),-4),-5) και 6) θα προσαυξηθεί το πο¬ 
σό που αναφέρεται στην αρχική απόφαση του Υπουργού 
Οικονομικών 2/12/0023Α/2.1.2001. 

1) 1.10.2001 ΕΥΡΩ... 533.113,40 

2) 2.1.2002 ΕΥΡΩ 533.113,40 

3) 2.7.2002 ΕΥΡΩ... 533,113,40 

4) 2.1.2003 ΕΥΡΩ... 533.113,40 

5) 2.7.2003 ΕΥΡΩ... 533.113,40 

6) 2.1.2004 ΕΥΡΩ... 533.113,40 

5. Για τα πιο πάνω ομόλογα οι κωδικοί αριθμοί ΙδΙΝ θα 
είναι οι ίδιοι με αυτούς που είχαν δοθεί κατά την έκδοση 
τους 2.1.2001 εκτός από το ομόλογο έκδοσης 
1.10.2001 και λήξης 2.10.2001 γιατο οποίο θα δοθεί νέο 
Ι3ΙΝ. 

6. Τα ομόλογα της ειδικής αυτής έκδοσης εκδίδονται 
σε άϋλη μορφή και είναι άτοκα. Η ονομαστική αξία των 
ομολόγων είναι 29,35 ΕΥΡΩ, που αντιστοιχεί στο ποσό 
των δρχ. 10.000, όπως αυτή έχει αναφερθεί στις υπ’ 
αριθμ. 71324/11.7.2000 και 71320/11.7.2000 Υπουργικές 
αποφάσεις. Ποσά μικρότερα αυτής της ονομαστικής 
αξίας θα χορηγηθούν σε μετρητά από την Υπηρεσία Συ¬ 
ντάξεων. 

7. Τα ομόλογα είναι πληρωτέα την ημέρα της λήξης 
τους. Εάν η λήξη τους συμπέσει με μη εργάσιμη ημέρα η 
εξόφληση θα γίνει την αμέσως επόμενη εργάσιμη ημέρα. 
Η εξόφληση τους μετά την ημερομηνία λήξης τους γίνε¬ 
ται στην ονομαστική τους αξία και δεν αποφέρουν τόκο 
γι’ αυτό το χρονικό διάστημα. 

8. Η αξίωση των κομιστών για τα ομόλογα υπόκειται σε 
δεκαετή παραγραφή που αρχίζει από την ημερομηνία λή- 
ξεως του τίτλου κάθε ομολόγου. 

9. Η διάθεση των τίτλων γίνεται από την Τράπεζα Ελλά¬ 
δος (Κεντρικό και υποκαταστήματα) Η εξόφληση των 
ομολόγων γίνεται από την Τράπεζα της Ελλάδος (Κε¬ 
ντρικό και υποκαταστήματα) ή τις εξουσιοδοτημένες 
από την Τ ράπεζα της Ελλάδος Τ ράπεζες και λοιπούς φο- 
ρείς. 

10. Στο ήμισυ του συνολικού πληρωτέου ποσού θα κρα¬ 
τηθεί φόρος κληρονομιάς. 

11. Οι τίτλοι και η μεταβίβαση τους απαλλάσονται των 
τελών χαρτοσήμου. 

12. Τα ομόλογα του Ελληνικού Δημοσίου είναι διαπραγ¬ 
ματεύσιμα στο Χρηματιστήριο Αξιών Αθηνών. 

13. Από τις διατάξεις αυτής της απόφασης προκαλείται 
δαπάνη σε βάρος του Κρατικού Προϋπολογισμού για τα 
οικονομικά έτη 2001,2002,2003, 2004, η οποία θα εγγρά- 
φεται στις κατ’ έτος προβλέψεις δαπανών εξυπηρέτησης 
Δημοσίου Χρέους. 

14. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 1 Οκτωβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 


Αριθ. 2/53618/0004 (4) 

Τροποποίηση της 2/33711/0004/6.6.2001 απόφασης του 
Υπουργού Οικονομικών, περί σύστασης-συγκρότη- 
σης και ορισμού μελών Επιτροπής για την επεξεργα¬ 
σία και έκδοση αποφάσεων του Υπουργού των Οικο¬ 
νομικών για την εμφάνιση των επιστροφών φόρων ως 
στοιχείων αφαιρετικών των εσόδων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α' 178). 

β) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α'43), όπως συμπληρώθηκε μετηνπαρ. 1 
του άρθρου 23 του Ν.2085/92 (Α' 170). 

γ) Των άρθρων 89 και 128του Π.Δ. 284/88 «Οργανισμός 
Υπουργείου Οικονομικών» (Α' 128) όπως τροποποιήθηκε 
μεταγενέστερα. 

δ) Του Ν. 2362/95 όπως αυτός τροποποιήθηκε στο σχέ¬ 
διο νόμου του Υπουργείου Οικονομικών «φορολογικές 
ελαφρύνσεις και άλλες διατάξεις». 

2. Την 1042108/473/Α0006/5.5.2000 απόφαση του 
Υπουργού Οικονομικών περί μεταβίβασης εξουσίας να 
υπογράφουν «Με εντολή Υπουργού» στο Γ ενικό Γ ραμμα- 
τέακ.λπ. (ΦΕΚ595/Β75.5.2000). 

3. Την 2/33711/0004/6.6.2001 απόφαση του Υπουργού 
Οικονομικών «Σύσταση-συγκρότηση και ορισμός μελών 
Επιτροπής για την επεξεργασία και έκδοση αποφάσεων 
του Υπουργού Οικονομικών για την εμφάνιση των επι¬ 
στροφών φόρων ως στοιχείων αφαιρετικώντων εσόδων», 
όπως τροποποιήθηκε με τις αριθμ. 2/37095/0004/ 
20.6.2001 και 2/50028/0004/30.8.2001 αποφάσεις. 

4. Το από 19.9.2001 έγγραφο του Συντονιστή της Επι¬ 
τροπής για την εμφάνιση των επιστροφών φόρων ως στοι¬ 
χείων αφαιρετικών των εσόδων. 

5. Το γεγονός ότι από τις διατάξεις της απόφασης αυτής 
δεν προκαλείται επιπλέον δαπάνη σε βάρος του εκτελούμε- 
νου προϋπολογισμού εξόδωντου Υπουργείου Οικονομικών. 

6. Την υφιστάμενη ανάγκη αντικατάστασης μέλους της 
Επιτροπής, λόγω παραιτήσεώςτου από το Υπουργείο Οι¬ 
κονομικών, αποφασίζουμε: 

1. Τροποποιούμε την 2/33711/0004/6.6.2001 απόφασή 
μας, περί σύστασης-συγκρότησης και ορισμού μελών Επι¬ 
τροπής για την επεξεργασία και την εμφάνιση των επι¬ 
στροφών φόρων ως στοιχείων αφαιρετικών των εσόδων 
και ορίζουμε ως νέο μέλος αυτής, γιατο χρονικό διάστημα 
από 1.9.2001 έως 30.11.2001, την Ελευθεριάδου Μαρία, 
υπάλληλο του κλάδου ΠΕ - Πληροφορικής που υπηρετεί 
στη Γ. Γ. Π. Σ., σε αντικατάσταση της Λουκιανού Ειρήνης, 
η οποία παραιτήθηκε από το Υπουργείο Οικονομικών. 

2. Κατά τα λοιπά ισχύει η ανωτέρω τροποποιούμενη 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2001 

Με εντολή Υπουργού 
Ο Γενικός Διευθυντής 
ΑΘΑΝΑΣΙΟΣ ΣΑΓΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




